روسیا دؤولت باشقانی ولادیمیر پوتینله آذربایجان جمهورباشقانی ایلهام علییئو آراسین‌دا تلفن دانیشیغی گئرچکلشدی.
روسیا دؤولت باشقانلیغی سارایی کرملیندن وئریلن بیلگییه گؤره، تلفن دانیشیغیندا پوتین و علییئو؛ روسیا، آذربایجان و ارمنیستان آراسیندا ۲۰۲۰ و ۲۰۲۱.جی ایللرده ایمضالانمیش آنلاشمالارین ایجراسی، بؤلگه‌ده باریشین تامین ائدیلمه‌سی و ثابیتلیگین گۆجلندیریلمه‌سی، اقتصادی ایلیشکی‌لرین و نقلیات باغلانتیلارینین تامین ائدیلمه‌سی مسئله‌لرینی موذاکیره ائتدیلر.
علییئو پوتینه ۲۲ میده بلژیکین باشکندی بروکسل‌ده ارمنیستانین باشباخانی نیکول پاشینیان و آوروپا بیرلیگی شوراسینین باشقانی شارل میشل ایله گئچیردیگی گؤروشمه حاقیندا بیلگی وئردی.
تیجارت و اقتصاد ساحه‌سین‌ده ایکیلی امکداشلیغین موختلیف یؤنلری موذاکیره ائدیلدیگی تلفن دانیشماسیندا، روسیا-آذربایجان استراتژیک اورتاقلیغینین داها دا درینلشدیریلمه‌سینه دایر قارشیلیقلی نیت، آذربایجان جمهورباشقانی علییئوین فوریه آییندا موسکوایا رسمی سفرینین سونوجلاری تایید ائدیلدی.
طرفلر، موختلیف سویه‌لرده منتظم تماسلارین داوام ائتدیریلمه‌سینی قرارلاشدیردی.
